CELEX: 32020D0050
Language: lt
Date: 2020-01-21 00:00:00
Title: Komisijos Įgyvendinimo Sprendimas (ES) 2020/50 2020 m. sausio 21 d. kuriuo iš dalies keičiamos Įgyvendinimo sprendimo (ES) 2019/919 dėl pramoginiams ir asmeniniams laivams taikomų darniųjų standartų, parengtų įgyvendinant Europos Parlamento ir Tarybos direktyvą 2013/53/ES, nuostatos dėl mažųjų laivų identifikavimo, kodavimo sistemos, korpuso konstrukcijos ir vieno korpuso laivų konstrukcinių detalių matmenų

22.1.2020   
               
               
                  LT
               
               
                  Europos Sąjungos oficialusis leidinys
               
               
                  L 17/3
               
            
         KOMISIJOS ĮGYVENDINIMO SPRENDIMAS (ES) 2020/50
         2020 m. sausio 21 d.
         kuriuo iš dalies keičiamos Įgyvendinimo sprendimo (ES) 2019/919 dėl pramoginiams ir asmeniniams laivams taikomų darniųjų standartų, parengtų įgyvendinant Europos Parlamento ir Tarybos direktyvą 2013/53/ES, nuostatos dėl mažųjų laivų identifikavimo, kodavimo sistemos, korpuso konstrukcijos ir vieno korpuso laivų konstrukcinių detalių matmenų
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2013/53/ES (2) 14 straipsniu, daroma prielaida, kad gaminiai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka reikalavimus, kuriuos apima minėti standartai arba jų dalys, kaip nustatyta Direktyvos 2013/53/ES 4 straipsnio 1 dalyje ir tos direktyvos I priede;
                  
               
                     (2)
                  
                  
                     Komisijos įgyvendinimo sprendimu C(2015) 8736 (3) Komisija Europos standartizacijos komitetui (CEN) ir Europos elektrotechnikos standartizacijos komitetui (Cenelec) pateikė prašymą parengti ir peržiūrėti darniuosius standartus įgyvendinant Direktyvą 2013/53/ES ir užbaigti su jais susijusį darbą, siekiant užtikrinti griežtesnių esminių reikalavimų, nurodytų Direktyvos 2013/53/ES 4 straipsnio 1 dalyje ir tos direktyvos I priede, palyginti su panaikinta Europos Parlamento ir Tarybos direktyva 94/25/EB (4), įgyvendinimą;
                  
               
                     (3)
                  
                  
                     konkrečiai CEN ir Cenelec paprašyta priimti naują laivo identifikavimo standartą, kurio esminiai reikalavimai nustatyti Direktyvos 2013/53/ES I priedo A dalies 2.1 punkte. CEN ir Cenelec taip pat paprašyta tinkamai atsižvelgti į punktus, kuriems taikomi įgyvendinimo aktai, priimti remiantis Direktyvos 2013/53/ES 49 straipsniu, kad būtų išvengta reikalavimų dubliavimo;
                  
               
                     (4)
                  
                  
                     remdamasis Įgyvendinimo sprendime C(2015) 8736 pateiktu prašymu CEN parengė standartą EN ISO 10087:2019 Mažieji laivai. Laivo identifikavimas. Kodavimo sistema;
                  
               
                     (5)
                  
                  
                     Komisija kartu su CEN įvertino, ar CEN parengtas standartas EN ISO 10087:2019 atitinka Įgyvendinimo sprendime C(2015) 8736 pateiktą prašymą ir ar jis atitinka įgyvendinimo aktus, priimtus remiantis Direktyvos 2013/53/ES 49 straipsniu;
                  
               
                     (6)
                  
                  
                     Komisijos Įgyvendinimo reglamentu (ES) 2017/1 (5), priimtu remiantis Direktyvos 2013/53/ES 49 straipsnio 1 dalies c punktu, nustatomos laivo identifikavimo taisyklės, visų pirma būtiniausios unikalaus gamintojo kodo suteikimo ir administravimo procedūros taisyklės;
                  
               
                     (7)
                  
                  
                     standarte EN ISO 10087:2019 pateikiami išsamūs laivo identifikavimo numerio duomenys, susiję su ženklinimo dydžiu ir pastovumu, vieta, identifikavimo numerio dubliavimu, ženklinimo laiku ir rodymo formatu. Juo papildoma Įgyvendinimo reglamento (ES) 2017/1 3 straipsnyje nustatyta laivo identifikavimo numerio sudėties informacija;
                  
               
                     (8)
                  
                  
                     Įgyvendinimo sprendimu C(2015) 8736 CEN ir Cenelec taip pat paprašyta peržiūrėti standartus, kurių nuorodos buvo paskelbtos 2015 m. kovo 13 d.Europos Sąjungos oficialiajame leidinyje C 87;
                  
               
                     (9)
                  
                  
                     remdamasis Įgyvendinimo sprendime C(2015) 8736 pateiktu prašymu CEN parengė standartą EN ISO 12215-5:2019 Mažieji laivai. Korpuso konstrukcija ir konstrukcinių detalių matmenys. 5 dalis;
                  
               
                     (10)
                  
                  
                     Komisija kartu su CEN įvertino, ar CEN parengtas standartas EN ISO 12215-5:2019 atitinka Įgyvendinimo sprendime C(2015) 8736 pateiktą prašymą;
                  
               
                     (11)
                  
                  
                     standarte EN ISO 12215-5:2019 atsižvelgiama į Direktyvos 2013/53/ES I priedo A dalies 3.1 punkte nustatytus esminius reikalavimus ir pateikiami išsamūs duomenys apie vieno korpuso laivų projektinius slėgius, projektinius įtempius ir konstrukcinių detalių matmenų nustatymą;
                  
               
                     (12)
                  
                  
                     standartai EN ISO 10087:2019 ir EN ISO 12215-5:2019 atitinka reglamentuojamus reikalavimus, nustatytus Direktyvos 2013/53/ES 4 straipsnio 1 dalyje ir tos direktyvos I priedo A dalies 2.1 ir 3.1 punktuose. Todėl nuorodas į tuos standartus tikslinga paskelbti Europos Sąjungos oficialiajame leidinyje;
                  
               
                     (13)
                  
                  
                     standartu EN ISO 12215-5:2019 pakeičiamas standartas EN ISO 12215-5:2018. Todėl reikėtų panaikinti standarto EN ISO 12215-5:2018 nuorodą Europos Sąjungos oficialiajame leidinyje;
                  
               
                     (14)
                  
                  
                     siekiant suteikti gamintojams pakankamai laiko pasirengti taikyti standartą EN ISO 12215-5:2019, būtina atidėti pakeičiamo standarto nuorodos panaikinimą iki 2021 m. birželio 30 d.;
                  
               
                     (15)
                  
                  
                     nuorodos į darniuosius standartus, parengtus įgyvendinant Direktyvą 2013/53/ES, skelbiamos Komisijos įgyvendinimo sprendime (ES) 2019/919 (6). Siekiant užtikrinti, kad visos nuorodos į darniuosius standartus, parengtus įgyvendinant Direktyvą 2013/53/ES, būtų nurodytos tame pačiame akte, nuorodos į standartus EN ISO 10087:2019 ir EN ISO 12215-5:2019 turėtų būti pateiktos to įgyvendinimo sprendimo I priede, o nuoroda į standartą EN ISO 12215-5:2018 turėtų būti pašalinta iš to priedo;
                  
               
                     (16)
                  
                  
                     todėl Įgyvendinimo sprendimas (ES) 2019/919 turėtų būti atitinkamai iš dalies pakeistas;
                  
               
                     (17)
                  
                  
                     nuo darniojo standarto nuorodos paskelbimo Europos Sąjungos oficialiajame leidinyje dienos to standarto laikymasis leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo (ES) 2019/919 I priedas iš dalies keičiamas pagal šio sprendimo priedą.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
            Priedo 1 punktas taikomas nuo 2021 m. liepos 1 d.
         
         
            Priimta Briuselyje 2020 m. sausio 21 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2013 m. lapkričio 20 d. Europos Parlamento ir Tarybos direktyva 2013/53/ES dėl pramoginių ir asmeninių laivų, kuria panaikinama Direktyva 94/25/EB (OL L 354, 2013 12 28, p. 90).
         
            (3)  2015 m. gruodžio 15 d. Komisijos įgyvendinimo sprendimas C(2015) 8736 dėl standartizacijos prašymo Europos standartizacijos komitetui ir Europos elektrotechnikos standartizacijos komitetui dėl pramoginių ir asmeninių laivų, siekiant užtikrinti 2013 m. lapkričio 20 d. Europos Parlamento ir Tarybos direktyvos 2013/53/ES dėl pramoginių ir asmeninių laivų, kuria panaikinama Direktyva 94/25/EB, įgyvendinimą.
         
            (4)  1994 m. birželio 16 d. Europos Parlamento ir Tarybos direktyva 94/25/EB dėl valstybių narių įstatymų ir kitų teisės aktų, susijusių su pramoginiais laivais, suderinimo (OL L 164, 1994 6 30, p. 15).
         
            (5)  2017 m. sausio 3 d. Komisijos įgyvendinimo reglamentas (ES) 2017/1 dėl laivų identifikavimo procedūrų pagal Europos Parlamento ir Tarybos direktyvą 2013/53/ES dėl pramoginių ir asmeninių laivų (OL L 1, 2017 1 4, p. 1).
         
            (6)  2019 m. birželio 4 d. Komisijos įgyvendinimo sprendimas (ES) 2019/919 dėl pramoginiams ir asmeniniams laivams taikomų darniųjų standartų, parengtų įgyvendinant Europos Parlamento ir Tarybos direktyvą 2013/53/ES (OL L 146, 2019 6 5, p. 106).
      
      
         
            PRIEDAS
            Įgyvendinimo sprendimo (ES) 2019/919 I priedas iš dalies keičiamas taip:
            
                        1)
                     
                     
                        18 įrašas išbraukiamas;
                     
                  
                        2)
                     
                     
                        įterpiami šie įrašai:
                        
                                    Nr.
                                 
                                 
                                    Standarto nuoroda
                                 
                              
                                    „32.
                                 
                                 
                                    EN ISO 10087:2019
                                 
                              
                                     
                                 
                                 
                                    Mažieji laivai. Laivo identifikavimas. Kodavimo sistema
                                 
                              
                                    33.
                                 
                                 
                                    EN ISO 12215–5:2019
                                 
                              
                                     
                                 
                                 
                                    Mažieji laivai. Korpuso konstrukcija ir konstrukcinių detalių matmenys. 5 dalis. Projektiniai vienkorpusių laivų slėgiai, projektiniai įtempiai, konstrukcinių detalių matmenų nustatymas“.